OpenLLM-France/wikimedia huggingface dataset:
# Sukaldaritza liburua/Errezetak/Txekor azpizuna orburuekin eta Idiazabalgo gaztaren saltsarekin

Errezeta-liburuaren parte. Txekor azpizuna orburu ekin eta Idiazabalgo gazta ren saltsarekin

## Osagaiak

* 4 azpizun xerra (200 g ingurukoa bakoitza).
* Dozena bat orburu .
* Idiazabalgo gazta puska bat, 150 g
* Basokada bat esne gain.
* Koilarakada pare bat irin.
* Oliba olio birjina.
* Gatza.
* Piperrauts beltza.

## Pausoak

Lapiko bat urez bete, eta koilarakada pare bat irin eta gatz pitin bat bota. Sutan jarri berotzen irakin arte.
Bitartean, orburu ak prestatzen hasiko gara. Horretarako, orburu ei lehen orriak kenduko dizkiegu. Beldurrik gabe kendu. Horretan dago sekretua, bestela kanpoko kapak jatean gortasun puntua ematen diote. Zuztarrak, berriz, moztu gabe zuritu, findu arte. Hori bera egin beste orburu ekin, eta punta aldea ere orburu bakoitzari ondo moztu. Garrantzitsua da ordena horri jarraitzea, bestela orburu ak azkar belzten hasiko dira. Ur irakinetara bota, eta 20 bat minutuz irakiten eduki. Sua itzali eta bertan utzi epeldu arte. Ondoren, orburu ak atera, eta erditik moztu, puntatik buztanera, eta gorde.
Lapiko batean, esne gaina su motelean berotzen jarri. Idiazabalgo gazta pusketatan xehatu eta lapikora gehitu. Ongi nahastu eta gazta ondo urtu arte irakiten eduki, minutu pare batez gutxi gorabehera. Sua itzali eta gorde.
Zartagin zabal bat plantxa modura ondo berotzen jarri, su bizian. Jarraian, azpizunak bertan ipini. Gatz pitin bat bota, baita piperrauts beltza ere. Olio zorrotada fin bat gehitu, eta hiru bat minutuz zartaginean erre eta buelta eman. Beste hiru bat minutuz eduki, eta gatza eta piperrautsa bota. Azkenik, azpizun xerrak erretilu batera pasatu, eta sua itzali gabe gazta eta esne gain saltsa bertara irauli. Pare bat minutuz irakiten eduki. Hala, saltsa lodituko zaigu. Bertara orburu ak gehitu, azken berotua emateko, eta jada platera bukatuko dugu. Horretarako, platerean azpizun xerra jarri eta gainetik eta inguruan orburu ak jarri, eta dena saltsaz ongi estali.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/17
# Sukaldaritza liburua/Errezetak/Txekor azpizuna txanpiñoi eta curryarekin

Errezeta-liburuaren parte. Txekor azpizuna txanpiñoi eta curryarekin

## Osagaiak

4 pertsonarentzako osagaiak:
* 2 xerra eder azpizun.
* 200 g txanpinoi.
* Tipula bat.
* Oliba olio a.
* Gatza.
* Currya.
* 100 ml esne gain.
* Baso erdi ardo zuri.

## Pausoak

Haragia dado forman moztuko dugu. Erretilu batean ipini, gatz eta olio pitin bat bota, eta currya gehitu. Dena ongi nahastu. Egun batetik bestera hozkailuan eduki, haragiak curry zaporea har dezan.
Hurrengo egunean, tipula zati txikitan moztu. Zartagin batean, oliba olio zorrotada bat bota, eta gatz pitin bat. Sutan jarri, eta tipula gehitu. 10 bat minutuz erregosi. Bitartean, txanpiñoiak garbitu eta laukitxotan moztu. Gero, tipula rekin nahastu eta beste bost bat minutuz frijitu. Ardo zuria gehitu, eta, handik minutu batzuetara, esne gaina. Gatz pitin bat bota, eta irakiten jarri pare bat minutuz. Ondoren, sutatik atera eta gorde krema.
Beste zartagin bat berotzen jarri, oliba olio zorrotada bota, eta bezperatik curryarekin ditugun haragi pusketak gehitu. Guztiak frijitu ondoren, soberan dugun olioa kendu, eta zartagin horretara txanpiñoi krema gehitu. Dena nahastu, eta zerbitzatzeko prest daukagu. Nahi izanez gero, oso ondo doakio ondoan arroz zuri egosia, laguntzaile moduan.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/14
# Sukaldaritza liburua/Errezetak/Txekor masailak saltsan

Errezeta-liburuaren parte. Txekor masailak saltsan

## Osagaiak

* Kilo bat txekor masail
* Hiru tipula
* Bi azenario
* Hiru baratxuri ale
* Litro erdi ardo beltz
* Basakoda bat porto
* Gatza
* Oliba olio a
* Piper hauts beltza

## Pausoak

Lapiko zabal bat sutan ipini, eta, ongi berotuta dagoenean, bertan txekor masailak frijitu, olio zorrotada batekin. Gatza eta piper hautsa gehitu. Bitartean, barazki guztiak zuritu, garbitu, eta pusketa txikietan moztu.
Txekor masailak ongi gorrituta dauzkagunean, barazki guztiak lapiko horretara gehitu, eta su erdian barazkiak ere gorritu arte eduki. Gutxi gorabehera, hamabost bat minutuz.
Basokada porto eta ardo beltz gehitu. Beste ordu erdi irakiten eduki, eta ura gehitu, masailak estali arte. Beste 50 bat minutuz irakin; oraingoan, su motelean.
Epeltzen utzi, eta txekor masailak beste lapiko batera pasatu. Irabiagailu eta txinoaren laguntzaz, saltsa pasatu eta masailen lapikora bota. Guztia 10 bat minutuz irakin, eta jateko prest dago.
Masailak xafletan moztu nahi baditugu, haragia hozten utzi behar da, beroa dagoenean moztuz gero puskatu egingo baitira.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/12
# Sukaldaritza liburua/Errezetak/Txerri azpizuna, txanpinoi eta Roquefort gaztarekin

Errezeta-liburuaren parte.

## Osagaiak

4 LAGUNENTZAT
* 2 xolomo xerra txerri azpizun.
* 250 gr. txanpinoi.
* 200 zl. esne gain.
* Roquefort gazta zatitxo bat.
* Oliba olio a.
* Piper Beltz hautsa.
* Gatza.

## Pausoak

1 Lehen pausoan, txanpinoiak ondo garbituko ditugu, eta laurdenetan moztu.
2 Lapiko batean, oliba olio zorrotada bat bota, eta beroa dagoenean, txanpinoiak botako ditugu.
3 Lau bat minutuz ondo frijitzen utzi ondoren, esne gaina gehitu, gatz pittin bat bota, eta beste hiru edo lau bat minutuz irakiten utzi. 4 Ondoren, lortu dugun txanpinoi krema hori sutik kendu, eta gorde.
5 Xerratan moztua dugun txerri azpizuna bi aldetatik gatzatu, eta piper beltz hautsa ere pixka bat bota.
6 Zartagin bat sutan berotzen jarri, olio zorrotada batekin. Ondo beroa dagoenean, txerri azpizun xerrak zartaginean ipini, eta alde bakoitzetik minutu batez frijitu. Ez jarri zartaginean aldiko xerra gehiegi, hobe da bi edo hiru txandatan frijitzea.
7 Azpizun xerra guztiak frijitu ostean, erretilu batean gorde. Zartaginean gelditu den olioa kendu eta Roquefort gazta bertara gehitu, eta sutan ipini berotzen.
8 Minutu bat pasatzean, txanpinoi krema bertara gehitu. Eta irakiten hasi bezain laster, sutik kendu.
9 Platera muntatu eta zerbitzatzea besterik ez zaigu falta: txanpinoiak plateraren erdian ipini, eta txerri azpizun xerrak inguruan. Gainetik Roquefort saltsa bota, bakoitzaren gustura.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/2
# Sukaldaritza liburua/Errezetak/Txerri azpizuna onddoz beteta eta Roquefort saltsarekin

Errezeta-liburuaren parte. Txerri azpizuna onddo z beteta eta Roquefort saltsarekin

## Osagaiak

4 pertsonarentzako osagaiak
Txerri azpizuna. 400 gramo onddo . Tipulin bat. Oliba olio birjina. Gatza. Piper hauts beltza. Basokada bat esne gain. 125 gramo Roquefort.

## Pausoak

Lehenik, tipulin a zuritu eta pusketa txikitan moztu. Zartagin zabal batean, erregosten jarri oliba olio zorrotada batekin. Bitartean, onddo ak garbitu, eta xaflatan moztu.
Ondoren, onddo ak bota tipulin a dugun zartaginera. Gehitu beste oliba olio zorrotada bat, baita gatz pitin bat ere. Guztia hamar bat minutuz eduki, sua itzali, eta han epeltzen utzi.
Saltsa prestatzen hasteko, lapiko batean basokada bat esne gain jarri, eta, irakiten hastean, Roquefort gazta gehitu. Pare bat minutu irakiten eduki, sutatik kendu, eta gorde.
Bitartean, txerri azpizuna xaflatan moztu, bi zentimetro inguruko lodierakoak. Guztiak gatzatu, eta piper hauts beltza ere gehitu, bakoitzak bere gustura. Zartagin bat sutan jarri, eta, beroa dagoenean, txerri azpizun xerrak bertan jarri. Olio zorrotada bat gehitu gainetik. 30 segundo pasa ondoren, guztiei buelta eman, eta beste 30 segundoz eduki. Gero, plater batera ateratzen joan.
Azpizuna frijitu dugun zartagin horretan bertan, sua itzalita dagoela, gazta saltsa bota. Horrek, zartagineko berotasunaz lagundurik, azpizunaren zaporea emango dio gazta saltsari.
Labea 250 gradutan berotzen jarri. Labeko erretiluan dozena bat azpizun xerra jarri, xerra bakoitzaren gainean koilarakada bat onddo bota, eta beste xerra batez goitik estali. Labea ongi berotuta dagoenean, erretilua sartu, eta bi minutuz eduki. Ondoren atera, eta plateretan jarri. Gainetik gazta saltsa beroaz ongi busti, bakoitzak nahi adina. Platera prest dago, mahaira eraman eta jateko.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/10
# Euskal Herriko bidaia-gida/Herriz herri/Metauten

Metauten Euskal Herriko udalerri bat da, Nafarroa Garaian. 271 biztanle ditu.

## Ibilbideak

* Euskal Herriko bidaia-gida/Ibilbideak/Lokizko Santiago basilika

## Ikus, gainera

* Euskal Herriko bidaia-gida

## Kanpo estekak

* Metauten Wikipedian
# Euskal Herriko bidaia-gida/Herriz herri/Milagro

Milagro Euskal Herriko udalerri bat da, Nafarroa Garaian. 3.549 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Milagro Wikipedian
# Euskal Herriko bidaia-gida/Herriz herri/Mendata

Mendata Euskal Herriko udalerri bat da, Bizkaian. 385 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Mendata Wikipedian
# Euskal Herriko bidaia-gida/Herriz herri/Mendaza

Mendaza Euskal Herriko udalerri bat da, Nafarroa Garaian. 289 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Mendaza Wikipedian
# Euskal Herriko bidaia-gida/Herriz herri/Mendexa

Mendexa Euskal Herriko udalerri bat da, Bizkaian. 425 biztanle ditu.

## Ibilbideak

* Euskal Herriko bidaia-gida/Ibilbideak/Lea: iturburutik itsasora

## Ikus, gainera

* Euskal Herriko bidaia-gida

## Kanpo estekak

* Mendexa Wikipedian
# Euskal Herriko bidaia-gida/Herriz herri/Milafranga

Milafranga Euskal Herriko udalerri bat da, Lapurdin. 2.893 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Milafranga Wikipedian
# Euskal Herriko bidaia-gida/Herriz herri/Mendikota

Mendikota Euskal Herriko udalerri bat da, Zuberoan. 206 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Mendikota Wikipedian
# Euskal Herriko bidaia-gida/Herriz herri/Mendibe

Mendibe Euskal Herriko udalerri bat da, Nafarroa Beherean. 153 biztanle ditu.

## Ibilbideak

* Euskal Herriko bidaia-gida/Ibilbideak/Orhira Iratiko etxoletatik

## Ikus, gainera

* Euskal Herriko bidaia-gida

## Kanpo estekak

* Mendibe Wikipedian
# Euskal Herriko bidaia-gida/Herriz herri/Mendigorria

Mendigorria Euskal Herriko udalerri bat da, Nafarroa Garaian. 1.191 biztanle ditu.

## Ibilbideak

* Euskal Herriko bidaia-gida/Ibilbideak/Eunate eta Obanos

## Ikus, gainera

* Euskal Herriko bidaia-gida

## Kanpo estekak

* Mendigorria Wikipedian
# Euskal Herriko bidaia-gida/Herriz herri/Meñaka

Meñaka Euskal Herriko udalerri bat da, Bizkaian. 763 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Meñaka Wikipedian
# Euskal Herriko bidaia-gida/Ibilbideak/Pinedoko labar multzoa

Branka baten antzera zizelkatuta daude Pinedoko haitzuloak. Ibilbide birtuala proposatzen dugu, segidan ondarea gogora ekartzearen karietara.

## Ibilbidea

Osasuna erabateko ongizate fisiko, mental eta sozialeko egoera bat da. Hala berresten dute adituek. Osasuntsu egongo bagara, beraz, ezinbestekoa da mugimendua. Paradoxikoa, agian, asteotako konfinamendu egoerak udaberri jaioberriaz gozatzeko daukagun eragozpena. Koronabirusa bere kasa dabilen honetan, gaitzari muzin egingo diogu istant batez, eta kirol saio birtual bati ekingo diogu. Betiere, atal hau baliatuz.
Arabako Gaubeako ibarra natura oparoa eskaintzen duen eskualde ezaguna da. Hamaika mendizalek eta ibiltarik hitzordua hartu ohi dute naturgune horren indarra gertutik sentitzearen kariaz. Valderejo eta San Zadornil inguruek babesa izan zutenetik, aitzakiarik ez da falta izan ler gorriek itxuratutako paradisuan barna sartu-irtenak egiteko. Adibide gisa, ondoren prestatutakoa.

## Santiago Haitza

Pinedo herria Gaubeako ibarrean dago (Araba). Hantxe jarriko dugu abiapuntua, mendebaldeko zoko-moko liluragarrian. Herri koxkorra izanagatik ere, sona handiko bazter historikoa da. Pinedotik hurbil Santiago izena daraman haitza dago, eta kareharrian bildurik dozena erdi haitzulo begietsi daitezke. Barrunbeetara hurreratzeko Pinedo herrian utziko dugu autoa, iturria, edanlekua eta latsarria dauden zabalgunean. Ibilian hasi aurretik, baina, erreparo egingo diogu argibide taulari. Ohar historikoen eta ibilbide batzuen nondik norakoen berri izango dugu eta.
Errepidean behera hasiko gara eta, lehen bihurgunera iritsita, ezkerretik doan basabide asfaltatuari jarraituko diogu. Ehunka metro egin ostean, haitzuloen multzo arkeologikoaren atarira iritsiko gara. Eskailera mailetan behera eginda, kareharrian zizelkaturiko itzelezko parajea bistan izango dugu. Barrunbeak bi solairutan daude banatuta. Paquita Saenz de Urturi adituak esaten duenez, galeriok VI-VII. mendekoak dira, eremutarrak kristautasunaren perfekzioaren bila abiatzen zireneko garaikoak. Barrunbeak, gelak eta balkoiak ez ezik, hainbat hilobi antropomorfo ere ikusiko ditugu erlaitzaren babesean.
Bide egokituari men eginez, ibilbide zirkularra osatuko dugu Santiagoko haitza inguratzearekin batera. Ondare eremutik irtengo gara, beraz, eta GR 1 Zidor Historikoa bidaide goratasuna hartzeari helduko diogu. Ur biltegira iritsitakoan, zuzen-zuzen jo eta basabide lauari ongi oratuko gatzaizkio. Hala, Pinedo-Valpuesta etapako bide seinalera iritsita, eskuin-ezker egin ordez, zuzen jarraituko dugu. Bidexkak, orduan, pinudian sarraraziko gaitu isil-gordean. Basabidera berriz irtetean, eskuinera egin eta gora jarraituko dugu, betiere tinda zuri-gorriko arrastoak lagun ditugula. Hurrengo bidegurutzean, Basabe herrira doan bidea bazterrean utzi eta behera doan bideari men eginda, Pinedora iritsiko gara arnasa batean.

## Erreferentziak

* ↑ Berriatik hartua
# Euskal Herriko bidaia-gida/Ibilbideak/Paradisuak-Erlan

Mendi-ibili honen ingurunea -Iratiko oihana- ezin hobea da. Ia bide osoa pagadi/izeidi bikain honen babesean egiten da, baso-pistak eta egurgileen bidexkak tartekatuta.

## Ibilbidea

Ibilbidea oso erosoa da, familiarekin egiteko aproposa, eta Orbaizetatik 13 km-ra dagoen Irabiako urtegiaren goialdeko aparkalekutik abiatzen da. Urtegia pago lirainen artean inguratzen duen pista zabal bat hartu, eta jolas-eremu txiki batera iritsiko gara (Bigarren Paradisura). Bertan, okilei buruzko informazio-panel bat dago.
Ondoren, pista utzi eta Mozolotxiki mendiaren hegaletik poliki-poliki igotzen den bidexka basotsu bat hartuko dugu. Basoko soilgune batek Irati ibaiaren urak biltzen dituen urtegiaren ikuspegi panoramikorik ederrenetako bat eskainiko digu. Ermuñoako lepora (940 m) iritsi ondoren, beheranzko bidea hartuko dugu aparkalekura eramango gaituen pistara iritsi arte.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/4054/Sendero-Los-Paraisos--Erlan.htm
# Sukaldaritza liburua/Errezetak/Entsalada berdea

ENTSALADA BERDEA
MAHAIKIDEAK: 4

## OSAGAIAK

* Oliba olio birjina: 100 ml.
* Ardo edo sagardo ozpina: 25 ml.
* Gatza.
* Letxuga edo uraza berdea: Garbitua lehortua eta zatitua 4 eskukada eder.
* Tipulina: 1 lerrotan.

## PRESTAKETAK

* Nahasi katilu batean olioa, ozpina eta gatza.
* Pertz batean jarri letxuga eta tipulina.
* Busti ozpin-olioarekin eta esku garbien laguntzaz, blaitu ongi.
* Erretiratu zerbitzatuko dugun erretilura, soberako ozpin-olioa pertzean utziz.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
# Sukaldaritza liburua/Errezetak/Entsalada errusiarra

ENTSALADA ERRUSIARRA
MAHAIKIDEAK 4

## OSAGAIAK

* Patata 600 g.
* Azenarioa: 200 g.
* Ilar izoztua:150 g.
* Arrautza: 4.
* Hegaluze egosia edo ontzikoa: 200 g.
* Leka: 200 g.
* Pikillo piperra: 4.
* Oliba beltza eta berdea: 50 g.
* Maionesa: 100 g.
* Tipulina: 1 xehatu, aukerakoa.
* Ozpina:Zurrusta motz 1 (aukerakoa).

## PRESTAKETAK

* Patata ur gazituan 30 minutuz egosi, zuritu eta dado txikitan moztu.
* Azenarioa zuritu, ur gazituan 20 minutuz egosi eta dado txikitan ebaki.
* Ilarrak 12 minutuz egosi ondoren ur hotzetan freskatu.
* Arrautzak 12 minutuz ur gatzatuan egosi, zuritu eta karratuean zatitu.
* Hegaluzea sardexka batekin desegin.
* Lekak haria eta puntak kenduta, ur gazituan 15 minutuz egosi eta karratutan moztu.
* Pikillo piperrak dado txikietan moztu.
* Hezurrik gabeko oliba beltzak eta berdeak karratu txikietan moztu.
* Maionesa egin.
* Pertz batean jarri patata, azenarioa, ilarrak, arrautza, hegaluzea, lekak, pikillo piperrak, olibak maionesa, tipulina, ozpina eta gatza.
* Nahasi kontu handiarekin, patata puskatu gabe.
* Plater batean erdian uztai baten laguntzaz entsalada aurkeztu, edertzeko erabili pikilo piper lerro batzuk, maionesa eta olibaren bat.

## AHOLKUAK

* Ozpina eta tipulina aukerakoa da, horien ordez ozpinetako luzokerra edo Ibarrako piperra ozpinetan zatitua gehitu daiteke.
* Edozein kasutan, tipulina botako bagenio beti jateko momentuan egingo genuke.
* Arrosa kolorekoa geratzea nahi badugu, erremolatxa egosia ere gehitu daiteke.
# Sukaldaritza liburua/Errezetak/Ensaimada opila

ENSAIMADA OPILA
MAHAIKIDEAK: 10-12

## OSAGAIAK

* Indar irina: 500 g. bahetu.
* Legamia freskoa: 25 g.
* Arrautzak: 2 txiki edo 85 g.
* Azukrea: 75 g.
* Ura: 250 ml.
* Oliba olioa : 20 ml.
* Txerri gantza edo gurina: 50 g.
* Azukre-hautsa: Amaieran estaltzeko.

## PRESTAKETA

* Oratzeko besoak dituen irabiagailu elektriko batean irina, arrautza, azukrea eta ura jarri. Martxa bizia eman eta minutu batera legamia nahastu.
* Gorputza hartu duela eta ontzian gutxiago itsasten ikusten dugunean, oliba olioa gehitu.
* Ontzian itsasteari utzi arte landu.
* Irabiagailu elektrikotik mahai batera atera, eta olioztatutako eskuekin, orea, 10 minutuz landu. Bere baitan behin eta berriz bilduz. Oso elastikoa geratu behar du, luzatu eta ia gardena geratzen den arte, puskatu gabe.
* Olioz igurtzitako pertz batean eta tapatuta 60 minutu inguru ( giro tenperaturaren arabera denbora hau gehiago izan daiteke) hartzitu, bere bolumena bikoiztu arte. Gozotegietan hartzitzeko berogailuan 28-33ºC-tan edukitzen dira. Edozein kasutan, bere bolumenak bikoiztu egin behar du.
* Denbora hori igarotakoan, orea bitan banatu.
* Ore zati bakoitza koipez margotutako mahai batean eta arrabolaren laguntzaz luzatu, fin geratu arte eta hiruki forma emanez.
* Eskuen laguntzaz, orea gehiago luzatzen saiatuko gara, ia guztiz gardena utzi arte.
* Orearen gainean zabaldu txerri gantzaren erdia, eta kontu handiarekin bildu zilindro moduko bat osatuz.
* Berdin egin beste erdiarekin.
* Bi zilindro moduko hauek, elkarren parean jarri eta trentza bat osatu, alde itsusia edo biribilketaren amaierakoa beherantz utziz.
* Bi trentza hauek barraskilo moduan bildu, eta koipez edo labeko paperarekin estalitako plaka batean jarri.
* Gozotegiko berogailuan edo kanpoan tapatuta utzi bigarren hartzitzea ematen, orea tamainaz bikoiztu arte.
* Gainetik urarekin pittin bat busti, eta egosi 200-225ºC-tan, 12-15 minutu inguru.
* Amaitzeko, gainetik azukre-hautsarekin estal daiteke.

## AHOLKUAK

* Balear uharteetan jatorria duen errezeta eta prestaketa dugu. Gosari eta askaritan jateko ezaguna egin da. Txerri gantza erabili beharrean, gurina ere erabil daiteke.
* Oratzea eskuz egitea ere badago, baina luzeago joko du.
* Ensaimada handiagoa edo txikiagoa izan daiteke, eta normalean trentza egin gabe biltzen da.
* Bigarren hartzitzea pasa ondoren, ahalik eta azkarren egosi behar dira, ez lehortzeko.
# Sukaldaritza liburua/Errezetak/Entsalada mistoa

ENTSALADA MISTOA
MAHAIKIDEAK: 4

## OSAGAIAK

* Oliba olio birjina: 100 ml.
* Ardo edo sagardo ozpina: 25 ml.
* Gatza.
* Patata egosia: 2 zuritu eta xerretan.
* Entsaladetako barazki hosto desberdinak: 4 eskukada garbi.
* Tipulina: 1 lerrotan.
* Hegaluze egosia edo ontziratua: 200 g.
* Arrautza egosia: 2 erdibitu.
* Zainzuri puntak: 8.
* Pikillo edo pipermorro gorri errea: 200 g.
* Oliba berdeak: 12.
* Oliba beltzak: 12.

## PRESTAKETAK

* Katilu batean nahasi olioa, ozpina eta gatza.
* Plater batean edo erretilu handi baten azpian jarri patatak eta busti ozpin-olio hari batzuekin.
* Pertz batean, maneatu letxuga tipulinarekin eta ozpin-olioarekin.
* Jarri patataren gainean.
* Hauen inguruan edo gainean zabaldu entsalada edertuz, hegaluzea, arrautza egosia, zainzuriak, pikillo piperrak eta olibak.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagokion tantak edo pastillak bota ondoren, letxugak bertan murgiltzen dira. Dagokion denbora pasa ondoren, ur berritzen dira eta askenik lehortzeko.
* Beste edozein osagai ere gehitu dezakegu.
* Gogoratu azken momentuan ondu behar dela.
# Sukaldaritza liburua/Errezetak/Crumble pastak

CRUMBLE PASTAK

## OSAGAIAK

* Arbendol irina: 250 g.
* Irina: 250 g. bahetu.
* Gurina: 250 g.
* Melaza azukrea: 250 g.
* Maldon gatza: 4 g.

## PRESTAKETA

* Osagaietan zehaztutako bi irin motekin sumendi bat osatu mahai baten gainean edo pertz baten barruan.
* Jarri gurina pomada puntuan, azukrea eta gatza.
* Erditik hasita, poliki-poliki lantzen hasi, osagai guztiak bilduz.
* Elkartu osagai guztiak, gehiegi oratu gabe estali, eta sartu hozkailuan.
* Orea hoztu eta gogortutakoan, arrabolarekin luzatu 2 cm-ko lodiera emanez.
* Moztu pastak mozteko uztai kizkur batekin.
* Pastak egiteko arrautzarekin margotu eta azukrea bota gainetik.
* 160ºC-tara 15-20 minutuz labean egosi.

## AHOLKUAK

* Pasta oso lehor bat da, bi behatzekin indar eginez gero, erraz desegiten dena.
* Bere horretan te pasta moduan jaten da edo deseginda; azkenburuko platerak edertzeko ere erabil daiteke.
* Errezeta honetan kontraste puntu bat emateko Maldon gatza ere erabiltzen da.
* Irina aldez aurretik galbahetik pasatzea komeni da.
# Sukaldaritza liburua/Errezetak/Denetariko pizza

DENETARIKO PIZZA
MAHAIKIDEAK: 4.

## OSAGAIAK

Pizza orea egiteko
* Indar erdiko irin zuria, integrala edo semola: 250 g.
* Gatza: 2 g.
* Ur epela: 125 ml.
* Oliba olio birjina: 25 ml.
* Legamia: Legami freskoa 10 g., lehorra edo kimikoa: 3 g.
* Luzatzeko irina: 15 g.
Pizza estaltzeko
* Tomate saltsa: 100 ml.
* Barrengorria: 100 g. xerratu eta salteatu.
* Tipula: 1/2 xerratu eta salteatu.
* Piper gorria: 1/4 lerrotan Frijitu edo salteatu.
* Antxoak oliotan: 8, zatitu.
* Oliba berdeak hezurrik gabe: 12 xerra.
* Oreganoa.
* Mozzarella gazta edo urtzeko gazta: 100 g.

## PRESTAKETA

* Okin legami freskoa ur epeletan eskuekin nahastu; Lehorra edo kimikoa balitz, zuzenean irinari gehitu.
* Mahai batean edo pertza batean (sukaldea gutxiago zikintzeko) irin eta gatzarekin sumendi bat egin, ura poliki poliki gehitzen joan eskuekin nahasten dugun bitartean.
* Ur dena gehitutakoan, ongi nahastu eta 10 minutuz landu, orea puskatuz.
* Trapu busti batekin estali eta pausatu 15 minutu.
* Arrabola batekin edo eskuekin eta irin pittin baten laguntzaz, orea guk aukeratutako pizza moldeaz estaliko dugu.
* Horren gainean tomatea banatu lehenik, eta barazkia ondoren.
* Jarraian olibak, antxoak, oreganoa eta Mozzarella.
* Antxoen olio pittin bat ere zabal dezakegu.
* Labean sartu 210ºC-tan 8-10 minutu.

## AHOLKUAK

* Pizzari estaltzeko osagaiak alda daitezke.
* Barazkia aldez aurretik salteatuta edo zuzenean gordina gehitu daiteke.